**VZOREC POGODBE**

**POGODBA O ŠTIPENDIRANJU ZA ŠOLSKO LETO 2018/2019**

ki jo sklepata

**Mestna občina Velenje,**

Titov trg 1, 3320 Velenje,

podračun EZR MOV: SI56 0133 3010 0018 411

matična številka: 5884268,

ID za DDV: SI 49082884,

ki jo zastopa župan Bojan KONTIČ (v nadaljevanju: štipenditor)

in

**Ime in priimek:**

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_

Štev. TRR: \_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_

davčna številka: \_\_\_\_\_\_\_\_\_\_\_\_\_\_\_\_

(v nadaljevanju: štipendist)

**Uvodne ugotovitve**

1. člen

Med pogodbenima strankama je nesporno ugotovljeno:

* da je štipendist v MOV pridobil štipendijo za deficitarni poklic na podlagi »Javnega razpisa za dodelitev štipendij dijakom za deficitarne poklice za šolsko leto 2018/2019«;
* da se štipendist v šolskem letu 2018/2019 redno izobražuje po izobraževalnem programu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv programa, izobraževalna ustanova, letnik)
* da je štipendija dodeljena na podlagi Pravilnika o postopkih za izvrševanje proračuna Republike Slovenije (Uradni list RS, št. 50/2007, 114/2007 - ZIPRS0809, 61/2008, 99/2009 - ZIPRS1011, 3/2013, 81/2016), Odloka o proračunu Mestne občine Velenje za leto 2018 (Uradni vestnik MOV,  št. 28/17), Odloka o spremembah in dopolnitvah Odloka o proračunu Mestne občine Velenje za leto 2018 (Uradni vestnik MOV, št. 8/2018), Odloka o proračunu Mestne občine Velenje za leto 2019 (Uradni vestnik MOV, št. 28/2017) in Odloka o štipendiranju v Mestni občini Velenje (Uradni vestnik MOV, št. 10/2018; v nadaljevanju: Odlok).
* in da ima štipenditor v proračunu zagotovljena sredstva za štipendiranje na proračunski postavki 40319079 – Štipendije dijakom za deficitarne poklice.

**Višina štipendije**

2. člen

Višina štipendije se je določila na podlagi števila vlagateljev, ki izpolnjujejo pogoje, skladno z Odlokom in javnim razpisom, objavljenim na uradni spletni strani MOV z dne 21. 6. 2018. Štipendistu pripada štipendija v višini \_\_\_\_\_\_ mesečno za šolsko leto 2018/2019.

Štipendija za celoletno obdobje znaša **\_\_\_\_\_\_\_\_\_\_\_\_\_\_.**

**Roki in način izplačila štipendij**

3. člen

Štipendist prejema štipendijo v 12 mesečnih obrokih.

Štipendija iz prejšnjega člena te pogodbe se izplačuje do 15. dne v mesecu za pretekli mesec na štipendistov transakcijski račun številka SI56\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, oziroma na transakcijski račun, ki ga pisno sporoči štipendist.

Ne glede na zgornjo določbo prejme štipendist zaradi časovnega zamika sklenitve pogodbe prvo izplačilo štipendije za obdobje prvih dveh mesecev šolskega leta v enkratnem znesku. Štipenditor se obvezuje, da bo nakazal celotni znesek 2-mesečnih štipendij v višini \_\_\_\_\_\_\_\_\_\_ na štipendistov račun do 15. 11. 2018.

**Obveznosti štipendista do štipenditorja**

4. člen

Štipendist je dolžan v roku 30 dni po zaključku šolskega leta štipenditorju dostaviti dokazila o uspešnem zaključku letnika. Če štipendist v roku ne dostavi dokazila o uspešno zaključenem letniku, mora vrniti štipendijo skupaj z zakonitimi zamudnimi obrestmi.

**Izguba pravice do štipendije in vračilo**

5. člen

Štipendist izgubi pravico do štipendije pred potekom roka, določenega v pogodbi o štipendiranju in mora vrniti prejeti znesek štipendije skupaj z zakonitimi zamudnimi obrestmi, če:

* ne izpolnjuje več pogojev za dodelitev štipendije, določenih v Odloku o štipendiranju v Mestni občini Velenje oziroma v Javnem razpisu za dodelitev štipendij dijakom za deficitarne poklice za šolsko leti 2018/2019,
* po svoji volji in krivdi prekine izobraževanje,
* spremeni smer srednješolskega izobraževanja, brez soglasja štipenditorja,
* navaja neresnične podatke,
* se pred dokončanjem srednješolskega izobraževanja zaposli, začne opravljati registrirano dejavnost ali postane lastnik oz. solastnik gospodarske družbe,
* sklene pogodbo z drugim štipenditorjem (kadrovske štipendije ali štipendije za deficitarne poklice odobrene s strani Javnega sklada Republike Slovenije za razvoj kadrov in štipendije), razen v primeru, če sklene pogodbo za dodelitev državne štipendije.

Štipendist je dolžan vsako zgoraj navedeno spremembo, ki vpliva na prejemanje štipendije, sporočiti štipenditorju najkasneje v roku 15 dni od nastanka razloga.

Štipendist izgubi pravico do štipendije z izdajo odločbe. Štipendist ima pravico do pritožbe v roku 15 dni od vročitve odločbe. Pritožba ne zadrži izvršitve. Pritožba se vloži pri organu, ki je odločbo izdal. O pritožbi odloči župan v roku 30 dni od njene vročitve.

**Oprostitev vračila štipendije**

6. člen

Štipendista, ki prekine izobraževanje zaradi objektivnih razlogov (težki socialno-ekonomski pogoji, dalj časa trajajoča bolezen, invalidnost ali druge dokazljive okoliščine), ki vplivajo na izobraževanje, se na njegovo prošnjo lahko delno ali v celoti oprosti vračila štipendije.

Prošnjo o delni ali celotni oprostitvi vračila štipendije obravnava Komisija za štipendiranje, ki poda predlog v odločitev županu.

**Vodenje evidence in hramba podatkov**

7. člen

Štipendist soglaša, da bo štipenditor vodil evidenco z njegovimi podatki iz te pogodbe in jih uporabljal za izvajanje pravic in obveznosti skladno s to pogodbo.

Štipendist izrecno dovoljuje štipenditorju poizvedbo o njegovih podatkih pri upravljavcih podatkov v zvezi z izvrševanjem njegovih pravic in obveznosti po tej pogodbi.

8. člen

Pogodbeni stranki potrjujeta, da je zapis pogodbe točen in da predstavlja njuno pravo pogodbeno voljo ter jo v znak potrditve podpišeta. Vsaka sprememba pogodbe mora biti sklenjena pisno kot aneks k tej pogodbi.

**Reševanje sporov (mediacija)**

9. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče. Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

**Protikorupcijska klavzula**

10. člen

Pogodba je nična, v kolikor kdo v imenu ali na račun štipendista, predstavniku ali posredniku štipenditorja obljubi, ponudi ali da kakšno nedovoljeno korist za pridobitev enoletne štipendije, sklenitev enoletne štipendije pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev s katerim je štipenditorju povzročena škoda ali je omogočena pridobitev nedovoljene koristi predstavniku ali posredniku štipenditorja, štipendistu ali njegovemu predstavniku, zastopniku ali posredniku.

**Drugi postopki**

11. člen

Druge postopke v zvezi s postopkom dodeljevanja občinskih štipendij se smiselno izvaja po določbah Uredbe o upravnem poslovanju (Uradni list RS, št. [9/18](http://www.uradni-list.si/1/objava.jsp?sop=2018-01-0353)) ter ob upoštevanju določb Statuta Mestne občine Velenje (Uradni vestnik MOV, št. 1/16 – uradno prečiščeno besedilo) in Zakona o splošnem upravnem postopku (Uradni list RS, št. 24/06 - uradno prečiščeno besedilo, 105/06 - ZUS-1, 126/07, 65/08, 8/10 in 82/13).

**Končne določbe**

12. člen

Pogodba je sestavljena v treh enakih izvodih, od katerih prejme en izvod štipendist in dva izvoda štipenditor.

Pogodba je veljavna z dnevom podpisa obeh pogodbenih strank.

Skrbnik pogodbe s strani štipenditorja je Katja Remic Novak.

Velenje, dne \_\_\_\_\_\_\_\_\_ Velenje, dne \_\_\_\_\_\_\_\_\_\_\_

Št. spisa: 641-03-0002/2018

 Štipendist: Štipenditor:

**\_\_\_\_\_\_\_\_\_\_\_\_\_\_\_\_\_**  Mestna občina Velenje

 **Bojan Kontič, župan**

Zakoniti zastopnik:

 **\_\_\_\_\_\_\_\_\_\_\_\_\_\_\_\_\_**